·sudėtingas ir didelę naštą iniciatyvų organizatoriams užkraunantis pritarimo pareiškimų rinkimas, o tai rodo žemas sėkmingų iniciatyvų (t. y. tokių, kurias per nustatytą vienų metų pritarimo pareiškimų rinkimo laikotarpį pasirašo reikiamas skaičius žmonių) rodiklis; prie to prisideda, pavyzdžiui, EPI terminų nelankstumas, skirtingi pasirašantiesiems keliami duomenų reikalavimai, nelygu valstybė narė, sudėtingas pritarimo pareiškimų rinkimo internetu procesas;

Pasiūlyme aptariami šie didžiausi per peržiūrą nustatyti trūkumai:

Į tai atsižvelgdama, 2017 m. rugsėjo 13 d. Komisija priėmė naujo reglamento dėl piliečių iniciatyvos pasiūlymą (likusioje šios ataskaitos dalyje jis vadinamas tiesiog pasiūlymu). Jo tikslas – atskleisti visą EPI potencialą, padarant šią priemonę prieinamesnę, sumažinant jos keliamą naštą ir supaprastinant naudojimosi ja galimybes tiek organizatoriams, tiek rėmėjams. Pasiūlyme atsižvelgiama į daugybę per kelerius metus surinktų nuomonių, taip pat į pastabas, gautas per 2017 m. vykdytas viešas konsultacijas dėl peržiūros. Visa tai apibendrinama prie pasiūlymo pridėtame tarnybų darbiniame dokumente, kuriame taip pat pateikiama su EPI veikimu susijusių duomenų ir supažindinama su tobulinimo galimybių analize, atlikta remiantis Komisijos inicijuotais tyrimais, kurie prisideda prie EPI peržiūros.

Be to, Komisija ėmėsi praktikos tam tikrais atvejais iniciatyvas registruoti iš dalies. Tokiais atvejais Komisija priima sprendimą, kuriame išdėsto registravimo sąlygas ir nurodo užregistruotus elementus bei pagrindą, kuriuo paramos iniciatyvai pareiškimai gali būti renkami.

Patikrinti, ar EPI reglamento 4 straipsnio 2 dalyje nustatytos sąlygos yra vykdomos, Komisija turi per du mėnesius.

Nuo praėjusios EPI taikymo ataskaitos, kuri buvo pateikta 2015 m. kovo mėn., Komisija gavo 17 prašymų užregistruoti siūlomas piliečių iniciatyvas, iš kurių 15 buvo priimta, o 2 – atmesti. Be to, dvi iniciatyvos, kurias atsisakyta registruoti ankstesniu trejų metų laikotarpiu, vėliau Komisijos buvo užregistruoti atsižvelgiant į Teismo sprendimus (žr. toliau).

Piliečių iniciatyvos ciklas grindžiamas reglamente nustatytomis taisyklėmis ir procedūromis. Iniciatyvą turi pradėti piliečių komitetas, o tada, jei vykdomos tinkamumo sąlygos, visų pirma – sąlyga, kad nebūtų taip, kad iniciatyva akivaizdžiai nepatektų į Komisijos įgaliojimus, tą iniciatyvą užregistruoja Komisija. Nuo šio momento galima pradėti rinkti pritarimo pareiškimus. Jei valstybių narių kompetentingoms institucijoms patikrinus pritarimo pareiškimus paaiškėja, kad minimalus pasirašiusiųjų skaičius pasiektas, organizatoriai savo iniciatyvą pateikia Komisijai, o ši, savo ruožtu, atsakymą turi pateikti per tris mėnesius. Šis etapas taip pat apima susitikimą su Komisija ir Europos Parlamento rengiamus viešuosius svarstymus.

Daugelis organizatorių susiduria su sunkumais, kai reikia rasti prieglobos serverį, į kurį būtų diegiama programinė įranga, – viena vertus, dėl sąnaudų, bet svarbiausia – dėl organizacinių dalykų, trukdančių pritarimo pareiškimus internetu pradėti rinkti laiku. 2012 m. Komisija nusprendė pasiūlyti organizatoriams nemokamą jų internetinių pritarimo pareiškimų rinkimo sistemų prieglobą savo serveriuose, nors dabartiniame reglamente to ir nereikalaujama.

Komisija teikė visapusę pagalbą EPI internetinio pritarimo pareiškimų rinkimo sistemai . Remdamasi reglamentu, Komisija 2011 m. gruodžio mėn. pasirūpino, kad organizatoriai galėtų nemokamai naudoti atvirąją programinę įrangą – su modifikacijomis arba be jų. Tačiau jie gali naudoti ir kitą, savo nuožiūra pasirinktą, programinę įrangą.

Kad galėtų pritarimo pareiškimus rinkti internetu, jie turi patys susikurti pritarimų rinkimo sistemą (be kita ko, programinę įrangą ir prieglobos serverį), kurią turi sertifikuoti valstybės narės, kurioje duomenys bus saugomi, kompetentinga institucija. EPI reglamente (6 straipsnyje) išdėstytiems reikalavimams įgyvendinti reikalingos internetinės pritarimo pareiškimų rinkimo sistemos techninės specifikacijos išdėstytos 2011 m. lapkričio 17 d. Komisijos įgyvendinimo reglamente (ES) Nr. 1179/2011.

Naujo reglamento pasiūlymą Komisija teikia siekdama patobulinti registracijos procedūrą, pavyzdžiui, numatyta galimybė informuoti (iš anksto) organizatorius, jei iniciatyva nepatenka į Komisijos įgaliojimus. Be to, jame paaiškinamos sąlygos, kuriomis iniciatyvos gali būti registruojamos iš dalies, t. y. kai tik dalis iniciatyvos akivaizdžiai nepatenka į Komisijos įgaliojimus, kad būtų galima pateikti pasiūlymą dėl Sąjungos teisės akto siekiant įgyvendinti Sutartis.

Pritarimo pareiškimų tikrinimo nuostatos suformuluotos taip, kad valstybėms narėms būtų užtikrinta šiek tiek lankstumo, suteikiant joms galimybę taikyti panašioms priemonėms skirtas esamas nacionalinio lygmens procedūras ir taip palengvinant administracinę naštą. Dėl to duomenys, kurių reikalaujama iš pasirašiusiųjų, ir pats tikrinimo procesas įvairiose valstybėse narėse skiriasi. Vis dėlto neseniai atlikus duomenims keliamų reikalavimų tyrimą nustatyta, kad dabartinė reglamente numatyta tikrinimo metodika, palyginti su panašiomis regionų ir nacionalinio lygmens priemonėmis, yra parengta gerai. Apie didelio sukčiavimo atvejus taip pat kol kas nepranešta.

IT

BE

AT

Visų valstybių narių institucijoms nurodyta patikrinti pritarimo iniciatyvai „Uždrausti glifosatą ir apsaugoti žmones ir aplinką nuo toksiškų pesticidų“ pareiškimus. Per 87 proc. surinktų pritarimo šiai iniciatyvai pareiškimų kompetentingos institucijos pripažino galiojančiais. Tik dvi institucijos nurodė, kad galiojančių pareiškimų mažiau nei 75 proc.

Surinkę reikiamą pritarimo pareiškimų skaičių (viso – vieną milijoną, minimalų nustatytą skaičių surenkant bent 7 šalyse), organizatoriai pateikia juos kompetentingoms nacionalinėms institucijoms, o šios turi per 3 mėnesius patikrinti ir patvirtinti galiojančių pritarimo pareiškimų skaičių.

Siekiant pašalinti minėtus sunkumus, į peržiūrėto EPI reglamento pasiūlymą įtraukta įvairių patobulinimų: nuo lankstesnių terminų, konkrečiai, galimybės organizatoriams pasirinkti, nuo kurios dienos per tris mėnesius nuo iniciatyvos užregistravimo dienos pradėti rinkti pritarimo pareiškimus, iki galimybės naudotis centrine internetine pritarimo pareiškimų rinkimo sistema, – ją Komisija sukurs ir tvarkys nemokamai kaip alternatyvą individualioms sistemoms.

Nuo datos, kurią Komisija užregistruoja iniciatyvą, organizatoriams suteikiamas vienų metų laikotarpis pritarimo pareiškimams surinkti. Praktika rodo, kad organizatoriams dažnai lieka mažiau negu metai, nes dar reikia įvykdyti logistinius reikalavimus pritarimo pareiškimų rinkimui pradėti. Pavyzdžiui, daugelis organizatorių nepradeda ruoštis pritarimo pareiškimų rinkimui tol, kol negauna patvirtinimo, kad jų iniciatyva užregistruota, nepaisant to, kad reglamento nuostatos leidžia jiems prašyti atitinkamų valstybių narių sertifikuoti jų internetines rinkimo sistemas dar prieš registruojant iniciatyvą. Patirtis rodo, kad didelės įtakos pritarimo pareiškimų rinkimo proceso rezultatams turi ir kampanijos organizavimo lygis bei kokybė.

2017 m. gruodžio 12 d. Komisija priėmė komunikatą, kuriame supažindino su ketinamais imtis veiksmais. Pasiūlymo uždrausti glifosato pagrindo herbicidus Komisija nepriims, nes sprendimas pratęsti glifosato patvirtinimo galiojimą 5 metams, jos nuomone, yra visiškai pagrįstas tiek iš mokslinės, tiek iš teisinės pusės, tačiau iki 2018 m. gegužės mėn. ji pateiks pasiūlymą dėl teisėkūros procedūra priimamo akto, kuriuo sieks padidinti mokslinių vertinimų ir sprendimų priėmimo proceso skaidrumą. Taip pat Komisija stiprins pastangas, nukreiptas į nuolatinį, pamatuojamą pesticidų naudojimo keliamos rizikos mažinimą.

Toliau pateikiama nauja informacija apie iniciatyvas, pateiktas Komisijai prieš priimant ankstesnę Europos piliečių iniciatyvos ataskaitą 2015 m. kovo 31 d.

Iniciatyvos „Stabdykite vivisekciją“ (kuri Komisijai pateikta 2015 m. kovo 3 d.) organizatoriai ragina Komisiją „panaikint[i] Direktyvą 2010/63/ES dėl mokslo tikslais naudojamų gyvūnų apsaugos ir pateikt[i] naują pasiūlymą, kuriuo būtų panaikinti bandymai su gyvūnais ir vietoj to nustatyta prievolė biomedicinos ir toksikologijos moksliniams tyrimams naudoti duomenis, tinkamus žmonių rūšiai“. Susitikimas surengtas 2015 m. gegužės 11 d.; Komisijai atstovavo pirmininko pavaduotojas J. Katainenas ir atitinkamų departamentų aukštesniojo rango pareigūnai. Tą pačią dieną Europos Parlamente surengtas viešasis svarstymas, kuriame pirmą kartą žodis suteiktas išorės ekspertams. Komisijai atstovavo pirmininko pavaduotojas J. Katainenas.

2015 m. birželio 3 d. Komisija priėmė komunikatą, kuriame paskelbė, kokių veiksmų keturiomis kryptimis reikia imtis, konkrečiai, spartinti pažangą taikant vadinamąjį trijų R principą (angl. three Rs – to replace, reduce and refine, gyvūnų naudojimo procedūroms pakeitimas, mažinimas ir jo sąlygų gerinimas), pasitelkiant informacijos mainus; užuot atlikus bandymus su gyvūnais – kurti, tvirtinti ir įgyvendinti naujus alternatyvius metodus; stiprinti atitiktį vadinamajam trijų R principui ir suderinti susijusius šios srities teisės aktus; užmegzti dialogą su mokslo bendruomene.

2016 m. gruodžio 6–7 d. Briuselyje Komisija surengė mokslinę konferenciją, kurioje siekta apžvelgti, kokia pažanga daroma pagal iniciatyvas įgyvendinant tolesnius veiksmus, ir apsvarstyti, kaip būtų galima pasinaudoti naujausiais biomedicinos ir kitų sričių mokslinių tyrimų laimėjimais plėtojant moksliškai pagrįstus metodus, kuriuos taikant nereikia naudoti gyvūnų.

Taip pat derėtų pažymėti, kad, gavęs iniciatyvos „Stabdykite vivisekciją“ organizatorių skundą, 2017 m. balandžio mėn. Ombudsmenas priėmė sprendimą, kad Komisija nevykdė netinkamo šios iniciatyvos administravimo.

Iniciatyvos „Vienas iš mūsų“ organizatoriai, kuriems Komisija atsakė, jog galiojanti teisinę sistema yra tinkama, pateikė ES Bendrajam Teismui ieškinį, kuriuo siekė panaikinti dėl iniciatyvos Komisijos priimtą komunikatą. Ši byla dar nagrinėjama Bendrajame Teisme.

Pagal iniciatyvą „Vanduo ir sanitarinės paslaugos yra žmogaus teisė! Vanduo yra visuotinė nuosavybė, o ne prekė!“ nuo tada, kai 2014 m. kovo mėn. buvo priimtas Komisijos komunikatas, įgyvendinta keletas tolesnių veiksmų. Ypač verta paminėti iniciatyvos reikšmę užtikrinant, kad „vanduo ir sanitarinės paslaugos“ išliktų pagrindinė ES vystymosi po 2015 m. programos prioritetinė sritis ir todėl būtų įtraukta į Jungtinių Tautų parengtos „Darnaus vystymosi darbotvarkės iki 2030 m.“ tvaraus vystymosi tikslų sąrašą. Be to, 2018 m. vasario 1 d. Komisija priėmė persvarstytos direktyvos dėl geriamojo vandens pasiūlymą, kuriuo, reaguojant į iniciatyvą, numatoma, be kita ko, valstybių narių prievolė užtikrinti, kad pažeidžiamos ir į užribį išstumtos grupės turėtų galimybę gauti vandens. Europos socialinių teisių ramsčio tekste, kurį 2017 m. lapkričio 17 d. iškilmingai paskelbė Europos Parlamentas, Taryba ir Komisija, nustatytas principas, kad kiekvienas turi teisę naudotis kokybiškomis pagrindinėmis paslaugomis, tarp kurių – vandens tiekimo ir sanitarijos paslaugos (20-asis principas: galimybė naudotis pagrindinėmis paslaugomis).

Į pasiūlymą peržiūrėti Piliečių iniciatyvos reglamentą Komisija įtraukė įvairių patobulinimų, konkrečiai, gautos iniciatyvos perdavimą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui, įtraukesnius viešuosius svarstymus Europos Parlamente, siekiant užtikrinti proporcingą visų su iniciatyva susijusių suinteresuotųjų šalių atstovavimą, ir nagrinėjimo etapo pratęsimą nuo trijų iki penkių mėnesių, kad daugiau laiko galėtų būti skiriama debatams, o Komisija galėtų geriau juo pasinaudoti rengdama savo atsakymą.

Skaidrumas: finansavimas

Pagal 9 straipsnį organizatoriai turi pateikti informaciją apie finansavimo šaltinius, kai vieno rėmėjo per metus skiriama parama viršija 500 EUR. Ši informacija skelbiama EPI registre.

Nuo 2015 m. balandžio mėn. pateiktų iniciatyvų finansavimo šaltinių apžvalga:

Nėra finansavimo šaltinių Bendra finansavimo suma nesiekia 10 000 EUR Bendra finansavimo suma viršija 10 000 EUR Iniciatyvų skaičius 8 2 7



Deklaruota parama ir finansavimas iniciatyvai „Uždrausti glifosatą ir apsaugoti žmones ir aplinką nuo toksiškų pesticidų“ yra 328 399 EUR – tai didžiausia sėkmingai piliečių iniciatyvai iki šiol skirta suma.

Parama ir informuotumo didinimas

Kontaktinis centras

Pagal 4 straipsnio 1 dalį įsteigtas kontaktinis centras, kurį globoja „Europe Direct“ kontaktinis centras. Nuo 2015 m. balandžio mėn. šiame kontaktiniame centre atsakyta į 257 piliečių pateiktas informacijos užklausas.

Kai „Europe Direct“ kontaktinis centras negali į klausimus atsakyti tiesiogiai, jie persiunčiami Komisijai, pavyzdžiui, jei klausimai susiję su tuo, ar konkreti iniciatyva atitinka registravimo kriterijus, ar ne. Į tokio pobūdžio klausimus pateikiami neutralūs atsakymai, niekaip nenulemiantys to, kokį oficialų atsakymą Komisija pateiks gavusi registracijos prašymą. Nuo 2015 m. balandžio mėn. Komisijai persiųsti 66 klausimai.

Organizatorių paskyra